紐芬蘭與拉布拉多

紐芬蘭與拉布拉多係加拿大嘅一個省級政區，首府位於聖莊斯。

歷史

早喺9000年前，已經有人類定居喺紐芬蘭，包括喺紐芬蘭島北部同拉布拉多定居嘅因紐特人，同埋喺紐芬蘭島南部同加士披半島定居嘅覓麥人。

1001年，北歐嘅維京人第一次到達紐芬蘭島，重建立徂殖民地，但係由於原住民反覆攻擊，最後維京人被迫放棄伊個殖民地。1496年，效力英王亨利七世嘅意大利人佐雲尼·卡博托喺紐芬蘭島嘅麗景角登陸，第一次將伊個島命名為「紐芬蘭」，意思係「新發現嘅土地」。1583年，紐芬蘭成為英國係北美洲嘅第一個殖民地。1907年，紐芬蘭由殖民地昇格為自治領。一戰之後，紐芬蘭由於興建橫島鐵路而導致債臺高築，再都無辦法維持獨立，終於喺1949年通過公投決定加入加拿大。

紐芬蘭同魁北克之間一直就拉布拉多嘅歸屬而爭論不休。1927年，英國方面宣布拉布拉多屬於當時嘅紐芬蘭自治領。1964年，紐芬蘭政府單方面改稱自己為「紐芬蘭與拉布拉多政府」，同魁北克省關於拉布拉多歸屬嘅爭議亦都再次浮上水面。2001年，加拿大通過憲法修正案，正式將紐芬蘭省正式改名為「紐芬蘭與拉布拉多省」，確定徂紐芬蘭對拉布拉多嘅所有權。